Pentti Severinpoika Juusten

Pentti Severinpoika Juusten eli aateloituna Bengt Söffringsson Gyllenlood (k. 1609) oli amiraali. Hän osallistui  Suomenlahdella ja Laatokalla Pohjoismaiseen 25-vuotiseen sotaan, oli Käkisalmen päällikkö vuodesta 1589, ylivarusmestari 1591 (nimellä Gyllenlood). Hän oli Sigismundin kannattajia ja jäi Kaarle-herttuan vangiksi, kun Turun linna antautui vuonna 1597. Juusten tuomittiin menettämään kymmenet läänitystilansa, joita hänellä oli Helsingin pitäjässä. Hän sai armahduksen 1602 ja sai vuonna 1607 tehtäväkseen Saimaan kanavan kaivattamisen, mutta rakennustyö jäi kesken.Otavan Iso tietosanakirja, Otava 1968, osa 3, p. 1718

Juusten perusti 1580-luvulla Helsingin pitäjässä sijainneen Hämeenkylän kartanon yhdistämällä kolmen hänelle läänitetyn kantatilan maat.Kartanon tarina Hämeenkylän kartano. Viitattu 14.10.2020. 

Hänen setänsä oli Paavali Juusten.

Lähteet

Luokka:Suomalaiset amiraalit
Luokka:1500-luvulla syntyneet
Luokka:Vuonna 1609 kuolleet